**Ministru kabineta noteikumu projekta “Grozījumi 2005. gada 22. novembra noteikumos Nr. 873 “Noteikumi par mobilizācijas pieprasījumiem”” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks  (500 zīmes bez atstarpēm) | Ministru kabineta noteikumu projekts izstrādāts pēc Aizsardzības ministrijas iniciatīvas, lai tuvinātu mobilizācijas pieprasījumu izsniegšanu tā paša līmeņa atbildības vienībām, kas vēlāk nodrošinās to izpildi. Jaunajai kārtībai jāstājas spēkā līdz š. g. 31. martam, kas ir sasaistīts ar šā gada militāro vingrinājumu sagatavošanās laiku. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta noteikumu projekts izstrādāts pēc Aizsardzības ministrijas iniciatīvas. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta noteikumu projekts “Grozījumi 2005. gada 22. novembra noteikumos Nr. 873 “Noteikumi par mobilizācijas pieprasījumiem”” (turpmāk – noteikumu projekts) izstrādāts, lai aktualizētu kārtību, kādā notiek mobilizācijas pieprasījumu plānošana un izsniegšana Nacionālo bruņoto spēku (turpmāk – NBS) mobilizācijas vajadzībām.  Šobrīd spēkā esošais regulējums paredz, ka visa veida mobilizācijas pieprasījumus sagatavo un izsniedz NBS Apvienotais štābs un tos paraksta NBS Apvienotā štāba priekšnieks. 2017. gada septembrī un oktobrī notikušajās Aizsardzības ministrijas un NBS mācībās “Mobilizācijas mācības 2017”, kuru uzdevums bija pārbaudīt tiesiskā regulējuma atbilstību esošajai situācijai, tika secināts, ka mobilizācijas pieprasījumus attiecībā uz pakalpojumu sniegšanu un īpašuma pārņemšanu turējumā nepieciešams deleģēt attiecīgajai NBS vienībai – pakalpojuma saņēmējai vai īpašuma pārņēmējai turējumā, tādējādi izveidojot mobilizācijas pieprasījumu plānošanas, izsniegšanas un iespējamās izpildes procesu sasaisti ar NBS vienībām, kuru darbība ir tieši saistīta ar šāda veida mobilizācijas pieprasījumiem. Tādējādi plānots, ka minēto mobilizācijas pieprasījumu izstrādi turpmāk veiks attiecīgās NBS vienības štābs un tos parakstīs šīs NBS vienības komandieris. Esošais regulējums netiek mainīts attiecībā uz noteikta veida preču ražošanu NBSmobilizācijas vajadzībām.  Spēkā esošo noteikumu 17. punktā ir uzskaitīti pakalpojumu veidi, par kuriem ir izsniedzami mobilizācijas pieprasījumi. Ņemot vērā dažādu NBS speciālistu, piemēram, medicīnas speciālistu, trūkumu, Aizsardzības ministrija ierosina papildināt šo sarakstu ar apmācību pakalpojumu atsevišķās specialitātēs. |
| 3. | Projekta izstrādē iesaistītās institūcijas un publiskas personas kapitālsabiedrības | Aizsardzības ministrija |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Nacionālie bruņotie spēki. |
| 2. | Tiesiskā regulējuma ietekme uz tautsaimniecību un administratīvo slogu | Administratīvais slogs samazināsies NBS Apvienotajam štābam, bet pieaugs NBS vienībām. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009. gada 25. augusta noteikumiem Nr. 970 “Sabiedrības līdzdalības kārtība attīstības plānošanas procesā” pirms noteikumu projekta nosūtīšanas Valsts kancelejai izskatīšanai Valsts sekretāru sanāksmē, par noteikumu projekta izstrādi tika informēti sabiedrības pārstāvji, ievietojot paziņojumu par iespējām iesaistīties tiesību akta izstrādes procesā Aizsardzības ministrijas mājaslapas sadaļā “Sabiedrības līdzdalība”. |
| 2. | Sabiedrības līdzdalība projekta izstrādē | Noteikumu projekts kopā ar sākotnējās ietekmes novērtējuma ziņojumu (anotāciju) 2018. gada 22. janvārī tika ievietots ministrijas tīmekļvietnē *www.mod.gov.lv* sadaļā “Sabiedrības līdzdalība”, aicinot sabiedrību izteikt viedokli un iesniedzot ministrijai priekšlikumus rakstveidā. Priekšlikumi netika saņemti. |
| 3. | Sabiedrības līdzdalības rezultāti |  |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Aizsardzības ministrija un Nacionālie bruņotie spēki |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Aizsardzības ministrija un Nacionālie bruņotie spēki spēs efektīvi veikt likumā noteiktos uzdevumus attiecībā uz mobilizācijas resursu plānošanu un to nodrošināšanu.  Projekts šo jomu neskar. |
| 3. | Cita informācija | Nav |

Aizsardzības ministrs Raimonds Bergmanis

Valsts sekretārs Jānis Garisons

O. Nikers, 67335258

Olevs.Nikers@mod.gov.lv